**بول چال اور زبان کی تھیراپی کی سروس**

والدین اور نگہداشت کاران کے لیے مشورہ۔

**بچوں کے کھیل اور مواصلت**

کھیل سے کیا مراد ہے؟

* کھیل محض تفریح کے لیے کوئی سرگرمی انجام دینے کا نام ہے، جس کا کوئی ہدف نہیں ہوتا
* بچے دنیا میں ہر جگہ کھیلتے ہیں
* بچے مختلف طریقوں سے کھیلتے ہیں
* ہر بچے کو کھیلنے کی اجازت ہونی چاہیئے
* کوئی کھیل بالغ افراد کے لیے عجیب یا بیزارکن ہو سکتا ہے، لیکن بچے اس سے لطف انداز ہوتے ہیں۔

کھیل کیوں اہم ہے؟

* بچوں کے کھیل کی بنیادی وجہ تفریح ہے
* لیکن کھیل سیکھنے کے لیے بھی بہت اہم ہے
* جب بچے کھیلتے ہیں، وہ اپنے آس پاس موجود دنیا سے متعلق سیکھتے ہیں۔ وہ دیکھنے، سننے، اور محسوس کرنے کے ذریعے سیکھتے ہیں
* کھیلنے سے بچوں کو محفوظ اور خوش ہونے کا احساس ہوتا ہے۔ اس سے انہیں نئی مہارتیں سیکھنے میں مدد ملتی ہے
* کھیل بات کرنا سیکھنے اور دیگر افراد کے ساتھ رہنے میں بچوں کی مدد کرتا ہے
* کھیلنے کا کوئی بھی درست یا غلط طریقہ نہیں ہے۔ کھیلنا مشق کرنے اور مہارتوں کے حوالے سے بہتر بننے میں بچوں کی مدد کرتا ہے
* بعد میں، وہ حقیقی زندگی میں ان مہارتوں کا استعمال کریں گے۔

وہ مہارتیں جو بچے کھیلنے کے ذریعے سیکھتے ہیں

بچے کھیلنے کے ذریعے مختلف مہارتیں سیکھتے ہیں۔ یہ مہارتیں ان کی مواصلت اور بول چال میں معاونت کرتی ہیں۔ ذیل میں کچھ ایسی اہم مہارتیں ہیں جو بچے کھیل کے ذریعے سیکھتے ہیں:

* عمل و رد عمل - یہ سیکھنا کہ اگر آپ کچھ کریں تو اس کے نتیجے میں کچھ اور ہو جاتا ہے۔ (مثال کے طور پر، کسی بٹن کو دبانا کھلونے کے پاپ اپ کرنے کا باعث بنتا ہے۔)
* باریاں لینا - اپنی باری لینا سیکھنا (جیسا کہ، بال پھینکنا یا کسی ٹاور میں کوئی برِک شامل کرنا)
* فرضی کھیل کھیلنا - تخیل استعمال کرنا (جیسا کہ یہ خیال کرنا کہ چھڑی ایک تلوار ہے)
* سماجی رابطہ - یہ سیکھنا کہ دیگر افراد کے ساتھ کیسے رہیں اور کھیل کے ذریعے ان کے ساتھ کیسے منسلک ہوں
* کھیل صرف تفریح کرنے سے متعلق نہیں ہے- یہ اہم مہارتیں سیکھنے میں بچوں کی مدد کرتا ہے۔